62019CO0569_INF
Uznesenie Súdneho dvora (deviata komora) zo 7. novembra 2019 –Ministero dell’Istruzione, dell’Università e della Ricerca a i.
(vec C‑569/19)
„Návrh na začatie prejudiciálneho konania – Článok 53 ods. 2 a článok 94 Rokovacieho poriadku Súdneho dvora – Nedostatočné spresnenie skutkového a právneho rámca sporu vo veci samej, ako aj dôvodov, pre ktoré je potrebná odpoveď na prejudiciálne otázky – Zjavná neprípustnosť“
1.
Prejudiciálne otázky – Prípustnosť – Návrh, ktorý neposkytuje žiadne spresnenie skutkového a právneho kontextu a neuvádza dôvody predloženia návrhu na začatie prejudiciálneho konania Súdnemu dvoru – Zjavná neprípustnosť
(článok 267 ZFEÚ; Štatút Súdneho dvora, článok 23; Rokovací poriadok Súdneho dvora, článok 53 ods. 2 a článok 94)
(pozri body 4 – 10, 12, 13 a výrok)
2.
Prejudiciálne otázky – Posúdenie platnosti – Právomoc Súdneho dvora – Primárne právo – Vylúčenie
[článok 45 ods. 4 a článok 267 prvý odsek písm. b) ZFEÚ; Rokovací poriadok Súdneho dvora, článok 53 ods. 2]
(pozri bod 11)
Výrok
Návrh na začatie prejudiciálneho konania, ktorý podal Tribunale di Potenza (súd v Potenza, Taliansko) rozhodnutím z 13. júna 2019, je zjavne neprípustný.